तुम एक चैनस्मोकर हो और , मैं हूँ , तेरे लिये " एक सिगरेट " । उसका आखिरी हिस्सा "फिल्टर" मेरा प्रेम है । एक तरफ तुम लगाती हो लाइटर , सुलगा देती हो मुझमें "हल्की-सी-चिंगारी" । हवा में छोड़ती रहती हो फुँकें , उड़ाती हो मुझे , धुँआ बनाकर आसमानों में , और हरेक धुएँ के साथ , खत्म होता जाता हूँ मैं । कुछ ही क्षणों बाद जब मुझमें लगी , हल्की चिंगारी पहुँच जाती है , फिल्टर के पास और तेरे होठों के नीचें । फ़िर ,तुम फेंक देती हो मेरे बचे हिस्से को , और अपने प्यारे पैरों से मसल कर अंत कर देती हो , मेरा और मेरे "प्रेम के फिल्टर" का जिसे होठों से दबाए चूमती रहती हो तुम , एक "चैनस्मोकर" बनकर ।